
# **He kupu whakamahuki**

**Puwhāorangi**

**Te Pakeketanga 8+**

**Taumata 3 – 6**

Ko tēnei aratohu kaiako ka tiki atu i ētehi o ngā kōrero tuku iho mō Pūwhaorangi ka tōia mai ki konei hei kaupapa ako mā ngā ākonga. Ko tēnei aratohu kaiako ka hāngai hoki ki te pukapuka matihiko mō Pūwhaorangi.


****Ko te kauwaka ki te tūhura i ēnei kōrero ko ēnei kei raro iho nei. Ko ēnei kaupapa ka noho hei wāhanga matua mō tēnei rauemi.

* **Te ara ki te aotūroa**
* **Pūwhaorangi**
* **Te hekenga a rangi**

**Akoranga tōmua**

I mua i te ruku ki ngā kaupapa o tēnei aratohu kaiako ka taea e te kaiako me ngā ākonga ēnei kaupapa te tirotiro.

* Te Arawa Waka
* Pūwhaorangi
* Pūhaorangi
* Pareārau
* Rangawhenua
* Runukuiroiroapou (Matawhero)
* Tamatekapua
* Ohomairangi
* Houmaitawhiti me Uenuku
* Te hekenga a rangi
* Te Kuraimonoa
* Ruamuturangi
* Taungatapu
* Mawaketapu
* Uruika
* Rangitapu
* Kahumatamomoe
* Ngā pūmanawa e waru o Te Arawa



**Ngā kai o roto**

**Ngā Kaupapa** **Whārangi**

Ngā wāhanga o Te Marautanga o Aotearoa 3

Wāhanga 1 4

Te ara ki te aotūroa

Wāhanga 2 6

Pūwhaorangi

Wāhanga 3 8

Te hekenga a rangi

Ngā rauemi tautoko 10

# 

# 

# **Ngā kaupapa matua**

Ko ēnei ngā kaupapa matua o tēnei puka aratohu kaiako, katoa ēnei kaupapa e hāngai ana ki te kaupapa “Pūwhaorangi”.

**Wāhanga 1** Te ara ki te aotūroa

**Wāhanga 2** Pūwhaorangi

**Wāhanga 3**  Te hekenga a rangi

# **Te Hononga ki TMoA**

Anei ngā wāhanga o TMoA me ngā whenu o ia wāhanga e hāngai ana ki

ngā kaupapa matua o tēnei aratohu kaiako. Ko ngā ngohe me ngā papa mahi

o ia wāhanga ka hāngai ki ēnei kei raro iho nei.

**Te Pakeketanga 8+**

**Taumata 3–6**

|  |  |  |
| --- | --- | --- |
| **TMoA** | **Whenu** | |
| Tikanga ā-iwi | Te Ao Hurihuri | Te Wāhi me te  Taiao |
| Putaiao | Te Ao Tūroa | Ō Kawekawe |
| Te Reo | Ā-Tā | Ā-Waha |

**Wāhanga 1** – **Te ara ki te aotūroa**

He atua a Pūwhaorangi, he poutiriao nō ngā rangitūhāhā, nō Rangipātohu. He nui ngā kōrero mō Pūwhaorangi mai i tana taenga mai ki te aotūroa nei engari he ruarua ngā kōrero mō te atua nei i mua i tōna taenga mai ki konei. Ko ngā kōrero o tēnei wāhanga e hāngai ana ki te ara i whāia e Pūwhaorangi kia tae pai mai ki te konei ki te aotūroa. Ki konei kitea hoki ai ko Pūwhaorangi kē te kaipōkai tuarangi tuatahi o te ao.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Wāhi me te Taiao**  **5.1**  Ka whakamārama i ngā take e neke haere ai te tangata ki wāhi kē, me ngā putanga iho o ēnei nekehanga ki te tangata me te wāhi | **Pareārau**  Ko te ara i whāia e Pūwhaorangi ko te ara o ngā aorangi. Ko te aorangi tuatahi i tohu i tōna ara ki te ao tūroa ko te aorangi o Pareārau. Mā te kaiako ēnei kōrero e whāngai ki ngā tamariki ka tuku i a rātou ki te rangahau i ētehi kōrero mō Pareārau, me kimi e rātōu ngā meka 10 e whakamārama ana i ngā āhuatanga o Pareārau. | **Pānui whakaahua**  **He mahi takirua**  Ko tā ngā ākonga mahi he whakarite i tētehi pānui whakaahua e whakatairanga ana e pānui ana i ngā meka 10 kua rangahaua e rātou hei whakapoapoa i te tangata ki te tāpoi i te aorangi o Pareārau.  Mā te ākonga te pānui whakaahua e whakamahere  Mā te ākonga hoki e whakatau mehemea ka hanga ā-pepa mehemea rānei ka hangaia ā-rorohikotia. |
| **Putaiao** | **Ō Kawekawe**  **Te Hanga Matū**  **3**  Ka ako haere i te āhua korakora o te matū hei whakamārama i ngā panoni matū e kitea ana. | **Rangawhenua (Jupiter)**  Ko te aorangi tuarua i hipa a Pūwhaorangi ko Rangawhenua. Tukuna ngā ākonga ki te rangahau i te aorangi nei me te whakautu i ēnei pātai.   * E hia te tawhiti o Rangawhenua i te rā? * I hangaia a Rangawhenua ki te aha? * He aha te huarere o Rangawhenua? * He aha ngā tae o Rangawhenua? * E whia ngā marama o Rangawhenua? * E hia te roa o te rere atu ki te aorangi o Rangawhenua. | **Bath Bombs**  **He mahi takitahi**  Ko tā te ākonga he patopato i ngā pātai me ngā whakautu kua rangahaua e ia mō te aorangi o Rangawhenua. Ka mutu i a ia te pato i tāna i rangahau ai ka huri ki te hanga “bath bombs”  Mā te kaiako ngā rauemi me ngā taputapu mō ngā bath bombs e whakarite.  Mā te kaiako hoki tēnei mahi e āta whakamārama e āta whakaako ki ngā ākonga.  Anei tētehi paetukutuku hei āwhina i a koe ki te whakaako i te hanga bath bombs.  <https://diyprojectsforteens.com/diy-bath-bombs-recipe/>  Ko te whāinga kia rite te āhua o ngā bath bombs ki te āhua o te aorangi o Rangawhenua. |
| **Te Reo** | **Ā-Tā**  **Puna Reo**  **6.2**  Ka whānui te puna kupu e taea ai te tautoko, te whakawhitiwhiti māramatanga, te whakakotahi hei whakatau, hei whakaiti rānei. | **Runukuiroiroapou (Matawhero)**  Ko te aorangi whakamutunga i hipa a Pūwhaorangi ko Runukuiroiroapou, koinei te aorangi whakamutunga i tōna ara. Mā te kaiako ēnei kōrero e whāngai ki ngā tamariki ka tuku i ngā ākonga ki te rangahau i te kaupapa nei ki te kūkara mō te hāwhe hāora, mutu ana te hāwhe hāora ka noho tahi te akomanga ki te kaiako ki te ōhia manomano i ngā kōrero kua kitea e rātou.  Mutu ana ngā mahi rangahau mō te aorangi, tohutohutia ngā ākonga ki te rangahau i tētehi tohutaka ki te hanga i tētehi pihikete Mars bar. | **Mahi takirua**  Ko tā te ākonga mahi he āta tuhi i tētehi tohutaka mō te tunu pihikete Mars Bar. Ki te tohutaka me kite e te kaiako ēnei mea.   * Ngā taputapu * Ngā kai * Ngā tohutohu taka kai   Mā te kaiako ngā kai e tiki kia taea e ngā ākonga te pihikete te tunu.Anei tētehi pae tukutuku hei āwhina i ngā ākonga ki te hanga pihikete Mars.  <https://kidspot.co.nz/recipe/mars-bar-slice/> |

**Wāhanga 2 –** **Pūwhaorangi**

Ko tēnei wāhanga e hāngai pū ana ki te atua a Pūwhaorangi me ngā kaupapa huhua e hāngai ana ki a ia.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Ao Hurihuri**  **5.1**  Ka whakamārama i te whakaawenga o ngā tūāhua o mua i ngā hononga i roto, i waenga hoki, i te rōpū, me te haere tonu o ēnei whakaawenga. | **Whakapapa**  Mā te kaiako e whāngai ngā kōrero whakapapa ki te akomanga kia mārama ki ngā ākonga ko wai ngā tamariki, ngā mokopuna a Pūwhaorangi. Ka tukuna hoki kia haere ngā tamariki ki te rangahau i ētehi kōrero e pā ana ki te whakapapa o Pūwhaorangi.  Anei tētehi paetukutuku hei tirotiro mā te kaiako e whakaatu ana i te whakapapa o Te Arawa.  <https://teara.govt.nz/en/whakapapa/1508/te-arawa-genealogy> | **He pā harakeke**  **He mahi takitahi**  Mai i ngā kōrero kua tukuna kua rangahaua e ngā ākonga mō Pūwhaorangi ko tā te ākonga mahi he tā he tuhi hoki i te whakapapa o Pūwhaorangi.  Mā te ākonga e whiriwhiri i te āhua e whakaaturia ai te whakapapa o Pūwhaorangi engari ko te whāinga kia 4 ngā reanga o raro iho i a Pūwhaorangi e whakaatuhia ana.  Kia kotahi hoki te rerenga kōrero mō ia tātai hekenga o Pūwhaorangi e whakamārama ana ko wai ia. |
| **Putaiao** | **Te Ao Tūroa**  **Papatuānuku**  **4(i)**    Ka mārama haere ki ngā āhuatanga nui o te mata o Papatūānuku, arā, te wai, te toka, te one, me ngā āhuatanga e taea ai te ora i reira. | **Te hekenga a rangi**    Ko te hekenga a rangi te ingoa i tukuna ki ngā uri katoa i heke mai i a Pūwhaorangi.  He atua a Pūwhaorangi nō ngā rangi tūhāhā i heke mai ki te ao tūroa nei ka moe i a Te Kuranuiomonoa ka puta i a rāua ko ngā uri o Te Arawa me Tūwharetoa.  Mā te kaiako te whānuitanga o ēnei kōrero e tuku ki ngā ākonga ka tahuri atu ki te ngohe. | **Mapi Rohenga**  **He mahi Takitahi**  Mai i ngā kōrero kua tukuna ki ngā ākonga mō te hekenga a rangi. Ko te mahi a te ākonga he tā i tētehi mapi rohenga ki te whakaatu i te rohe e noho ana ngā uri a Pūwhaorangi.  Ka tā te ākonga mahi he āta tautohu ki te mapi ngā rohe e noho ana ngā uri o Pūwhaorangi. |
| **Te Reo** | **Ā-Tā**  **Puna Reo**  **5.2**  Ka hāngai ngā kupu me te āhua tonu o te whakatakoto kupu ki te kaupapa | **Tuhinga whakamārama**  **He mahi Takitahi**  Mai i ngā kōrero kua tukuna ki ngā ākonga mō te hekenga a rangi, ko te mahi a te ākonga he tuhi i ētehi kōrero e tautoko ana i taua mapi rohenga.  Mā te ākonga e āta whakamārama ngā kōrero mō ngā iwi me ngā rohe e noho nei rātou, ka tāpirihia ki te mahi hei taunaki i ngā tautohutanga kei te mapi. |

**Wāhanga 3** – **Te hekenga a rangi**

E ai ki te kōrero ko ngā uri katoa i takea mai i a Pūwhaorangi kua kīia he hekenga a rangi, ko Pūwhaorangi i heke iho mai ki te aotūroa nō ngā rangitūhāhā nā konā kīia ai ōna uri te hekenga a rangi. Ko tēnei wāhanga e hāngai ana ki ētehi o ōna uri.

|  |  |  |  |
| --- | --- | --- | --- |
| Te wāhanga o TMoA | Te Whenu  Te Whāinga Paetae | Ngā kawenga mā te kaiako | Ngā mahi a te ākonga |
| **Tikanga ā-Iwi** | **Te Whakaritenga Pāpori me te Ahurea**  **4.2**  Ka whakamārama i ngā take me ngā huarahi e tukuna iho ai e te takitahi me ngā rōpū, ō rātou ahurea, ō rātou tuku ihotanga, kia mau pūmau. | **Ohomairangi**  Ko Ohomairangi tētehi uri nā Pūwhaorangi rāua ko Tekuraimonoa. He nui tonu ngā mahi a Ohomairangi engari ko tētehi tino kaupapa e mōhiotia whānuitia ana ko tāna noho ki te tiaki i te marae o Taputapuātea ki Rangiātea i Hawaiki.  Mā te kaiako tēnei kaupapa me ētehi atu kōrero mō Ohomairangi e whāngai ki ngā ākonga.  Anei tētehi paetukutuku hei tirotiro mā te kaiako me ētehi kōrero mō Ohomairangi  <https://teara.govt.nz/en/te-arawa/page-1> | **Kōrero whakamārama - Profile** (Canva)  **He mahi Takitahi**  Mai i ngā kōrero kua whāngaihia ki te ākonga mō Ohomairangi ko tā te ākonga mahi he tuhi i tētehi kōrero whakamārama mō Ohomairangi e whakamārama ana i ēnei āhuatanga kei raro iho nei.   * Tōna wāhi noho * Tōna mahi * Tōna whakapapa * Ngā mahi pai ki a ia * Ngā mahi kua mahia e ia.   Me whakamahi e te ākonga te taupānga canva ki te tuhi me te hanga i tēnei kōrero whakamārama. |
| **Putaiao** | **Te Ao Tūroa**  **Te Taiao**  **4.3**  Ka āhukahuka, ka whakamārama i ngā panoni o ngā momo koiora (me ngā mea motuhake o Aotearoa), o neherā tae noa ki tēnei wā | **Houmaitawhiti me Uenuku**  Mā te kaiako ngā kōrero mō Houmaitawhiti me Uenuku e whāngai ki ngā ākonga. Ko ēnei kōrero e hāngai ana ki te kainga o Uenuku i te kurī o Houmaitawhiti me te kimi utu o Tamatekapua me Whakatūria mo ngā mahi a Uenuku.  Mā te kaiako te whānuitanga o ēnei kōrero e whangai ki ngā ākonga. Mutu ana te āta whāngai o te kaiako ka noho takirua ngā ākonga ki te āta ōhia manomano i ngā wāhanga matua o ngā kōrero nei.  Anei tētehi paetukutuku hei tirotiro mā te kaiako e whakarāpopoto ana i ngā kōrero mō Houmaitawhiti me Uenuku  <https://teara.govt.nz/en/photograph/1555/houmaitawhiti> | **He tuhi pukapuka (story bird)**  **He mahi takirua**  Mai i ngā kōrero kua whāngaihia ki ngā ākonga mō Haumaitawhiti me Uenuku ko tā ngā ākonga mahi he tuhi pukapuka mō te kura teina e āta whakamārama ana i ia āhuatanga i ia wāhanga o ēnei kōrero tuku iho. E tuhi ana ngā ākonga i tēnei pukapuka mō ngā pīpī o te kura nō reira kia pērā te taumata o te reo me ngā pikitia.  Ko te taupānga ka whakamahia mō tēnei pukapuka ko te story bird. |
| **Te Reo** | **Ā-Tā**  **Puna Reo**  **4.4**  4. Ka tika te tātaki kupu hou me te whai i ngā ture o te reo. | **Tamatekapua**  Nā te nui o ngā kōrero mō Tamatekapua, tukuna ngā tamariki ki te rangahau i te rangatira nei. He momo whakataetae, ko te rōpū tuatahi ki te kimi i ngā meka 10 e pā ana ki a Tamatekapua ka whiwhi i tētehi taonga (mā te kaiako e whakatau) | **He tuhinga auaha**  **He mahi takirua**  Mai i ngā kōrero kua rangahaua e ngā ākonga mō Tamatekapua ko ā rāua mahi he tuhi i tētehi tuhinga auaha e whakamārama ana i ētehi āhuatanga o Tamatekapua. Ko te huarahi e auaha ai ngā tuhinga ko ēnei kei raro iho nei.   * Waiata * Pao * Mōteatea * Ruri * Rotarota   Mā ngā ākonga te rangi me te momo waiata e whiriwhiri. |

# **Ngā rauemi tautoko**

**Pukapuka**

Best, Eldson. (1899). "Notes on Maori Mythology." Journal of the Polynesian Society 8:93-121, p. 108.

Tregear, Edward. (1891). Maori-Polynesian Comparative Dictionary. Wellington: Government Printer, p. 367.

White, John. (1887). Ancient History of the Maori. 6 vols. Wellington: G. Didsbury, Government Printer, p. 4:25.

**Pae tukutuku**

Te Ara – The Encyclopedia of New Zealand – Te Arawa Genealogy

<https://teara.govt.nz/en/whakapapa/1508/te-arawa-genealogy>

Encyclopedia Mythica – Puhaorangi

<https://pantheon.org/articles/p/puhaorangi.html>

Te Papa Takaro o Te Arawa – Te Hekenga a Rangi

<https://www.arawanation.com/te-arawa>

Tapuika – Iwi Authority

[*https://www.tapuika.iwi.nz/page/nga-korero/*](https://www.tapuika.iwi.nz/page/nga-korero/)

Te Arawa Stories – Digital storehouse – Pūhaorangi

[*https://www.gtas.nz/puahorangi*](https://www.gtas.nz/puahorangi)

